****

**Ministerstvo životného prostredia**

**Slovenskej republiky**

**Riadiaci orgán pre Operačný program**

**Životné prostredie**

**Podklady k bodu 2 programu**

**8. zasadnutia Monitorovacieho výboru pre Operačný program Životné prostredie**

**Návrh úprav štatútu Monitorovacieho výboru**

* členom MV sa predkladá na schválenie

(článok 12 ods. 2 štatútu MV)

logo skr CMYK

Potreba úpravy štatútu Monitorovacieho výboru pre Operačný programu Životné prostredie vyplýva predovšetkým z novelizácie zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „kompetenčný zákon“) zákonom č. 372/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a zákonom č. 403/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. V nadväznosti na uvedené novelizácie kompetenčného zákona je potrebné s jeho platným znením zosúladiť štatút Monitorovacieho výboru pre Operačný program Životné prostredie.

Vzhľadom na skutočnosť, že vyššie uvedenými novelizáciami kompetenčného zákona s účinnosťou od 1.novembra 2010 a 1. januára 2011 došlo k prechodu kompetencií medzi ústrednými orgánmi štátnej správy a zároveň sa zmenili názvy niektorých ústredných orgánov štátnej správy, znenie štatútu sa s účinnosťou od 28.6.2011 mení nasledovne:

1. v celom texte štatútu sa slová *„Ministerstvo pôdohospodárstva, životného prostredia a regionálneho rozvoja SR“* v akomkoľvek gramatickom tvare nahrádzajú slovami *„Ministerstvo životného prostredia SR“* v príslušnom gramatickom tvare;
2. pôvodný čl. 3 bod 3 štatútu sa v celom rozsahu nahrádza nasledovne:

*„1. Členmi výboru sú zástupcovia týchto partnerov:*

* 1. *Ministerstva životného prostredia SR – 3 členovia*
  2. *Ministerstva financií SR – 1 člen*
  3. *Ministerstva dopravy, výstavby a regionálneho rozvoja SR – 3 členovia*
  4. *Ministerstva práce, sociálnych vecí a rodiny SR – 1 člen*
  5. *Ministerstva pôdohospodárstva a rozvoja vidieka SR – 1 člen*
  6. *Ministerstva hospodárstva SR – 1 člen*
  7. *Ministerstva zdravotníctva SR – 1 člen*
  8. *Ministerstva vnútra SR – 1 člen*
  9. *Ministerstva školstva, vedy, výskumu a športu SR – 1 člen*
  10. *Úradu pre verejné obstarávanie – 1 člen*
  11. *Úradu vlády SR – 2 členovia*
  12. *Environmentálneho fondu – 1 člen*
  13. *samosprávnych krajov – 1 člen za každý samosprávny kraj*
  14. *Združenia miest a obcí Slovenska – 1 člen*
  15. *Únie miest Slovenska – 1 člen*
  16. *Asociácie vodárenských spoločností – 1 člen*
  17. *Združenia podnikateľov Slovenska – 1člen*
  18. *mimovládnej environmentálnej organizácie – 1 člen“*;

1. v čl. 5 ods. 1 štatútu sa slová *“minister pôdohospodárstva, životného prostredia a regionálneho rozvoja SR“* nahrádzajú slovami  *„minister životného prostredia SR“*.

Ďalšia úprava štatútu Monitorovacieho výboru pre Operačný programu Životné prostredie vyplýva z platného Systému riadenia štrukturálnych fondov a Kohézneho fondu, verzia 4.0, v súlade s ktorým (kapitola 2.5.2, bod 13.) monitorovací výbor prerokováva a berie na vedomie správy o vyhodnotení výziev za hodnotené obdobie.

Vzhľadom na uvedené je potrebné upraviť znenie čl. 2 bodu 1 písm. k) štatútu s účinnosťou od 28.6.2011 nasledovne:

* v čl. 2 bodu 1 písm. k) štatútu sa slovo *„schvaľuje“* nahrádza slovami *„berie na vedomie“*