****

**Ministerstvo životného prostredia**

**Slovenskej republiky**

**Riadiaci orgán pre Operačný program**

**Životné prostredie**

**Podklady k bodu 5 programu**

**8. zasadnutia Monitorovacieho výboru pre Operačný program Životné prostredie**

**Hodnotiace a výberové kritériá pre prioritnú os 7 a formálna úprava schválených kritérií v nadväznosti na revíziu OP ŽP**

-členom MV pre OP ŽP sa predkladá na schválenie

(článok 2 ods. 1 písm. a) štatútu MV pre OP ŽP)

logo skr CMYK

1. **Návrh zmeny znenia schválených hodnotiacich kritérií žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50 mil. Eur pre prioritné os 1 až 5:**

Návrh zmeny znenia schválených *Hodnotiacich kritérií žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50mil. Eur, pre prioritné osi 1 až 6* sa predkladaná na rokovanie monitorovacieho výboru v nadväznosti na schválenie revízie Operačného programu Životné prostredie a s tým súvisiace zmeny týkajúce sa prioritnej osi 2 Ochrana pred povodňami:

* zmena názvu operačného cieľa 2.1 z „Preventívne opatrenia na ochranu pred povodňami“ na „Ochrana pred povodňami“,
* vznik novej skupiny oprávnených aktivít - II. skupina: *Preventívne opatrenia na ochranu pred povodňami a vodnou eróziou v katastroch obcí[[1]](#footnote-1), realizované mimo vodných tokov* a v rámci nej novej oprávnenej aktivity *Budovanie vodozádržných prvkov alebo systémov spomaľujúcich odtok zrážkových vôd do vodného toku*,
* zmena pôvodného operačného cieľa 2.2 Budovanie povodňového varovného a predpovedného systému na prioritnú os 7.

V rámci navrhovanej zmeny schválených hodnotiacich kritérií dochádza pri prioritnej osi 2:

* k zrušeniu hodnotiacich kritérií schválených v minulosti na operačný cieľ 2.2 (dané hodnotiace kritériá sú navrhnuté na schválenie pre novú prioritnú os 7 v nezmenenej podobe),
* k zmene názvu operačného cieľa 2.1 v rámci už schválených hodnotiacich kritérií pre daný cieľ.

Čo sa týka vzniku novej skupiny oprávnených aktivít - II. skupina: *Preventívne opatrenia na ochranu pred povodňami a vodnou eróziou v katastroch obcí[[2]](#footnote-2), realizované mimo vodných tokov* a v rámci nej novej oprávnenej aktivity *Budovanie vodozádržných prvkov alebo systémov spomaľujúcich odtok zrážkových vôd do vodného toku* sú hodnotiace kritériá schválené monitorovacím výborom v minulosti v rámci prioritnej osi 2 postačujúce a aplikovateľné aj v rámci novovzniknutej oprávnenej aktivity prioritnej osi 2. **Nie je** preto **potrebné schvaľovať nové hodnotiace kritériá aj pre prioritnú os 2 Ochrana pred povodňami**.

Navrhované zmeny sú v danom dokumente vyznačené formou sledovania zmien.

1. **Návrh znenia hodnotiacich kritérií žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50 mil. Eur pre prioritnú os 7 Budovanie povodňového varovného a predpovedného systému:**

*Hodnotiace kritériá žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50mil. Eur pre prioritnú os 7* sú predkladané na rokovanie monitorovacieho výboru v nadväznosti na schválenie revízie Operačného programu Životné prostredie a vznik prioritnej osi 7 Budovanie povodňového varovného a predpovedného systému. Znenie výberových kritérií je zhodné so znením schválených hodnotiacich kritérií pre pôvodný operačný cieľ 2.2 Budovanie povodňového varovného a predpovedného systému.

1. **Návrh znenia výberových kritérií žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50 mil. Eur pre prioritnú os 7 Budovanie povodňového varovného a predpovedného systému:**

*Výberové kritériá žiadostí o nenávratný finančný príspevok z Európskeho fondu regionálneho rozvoja a Kohézneho fondu, ktorých celkové náklady nepresahujú 50mil. Eur pre prioritnú os 7* sú predkladané na rokovanie monitorovacieho výboru v nadväznosti na schválenie revízie Operačného programu Životné prostredie a vznik prioritnej osi 7 Budovanie povodňového varovného a predpovedného systému. Znenie výberových kritérií je zhodné so znením schválených výberových kritérií pre prioritné osi 1 - 5, t.j. je zhodné aj so znením výberových kritérií, ktoré boli schválené pre prioritnú os 2 a teda aj pre pôvodný operačný cieľ 2.2 Budovanie povodňového varovného a predpovedného systému.

1. § 4 ods. 2 písm. a) a § 8 ods. 8 zákona č. 7/2010 Z. z. o ochrane pred povodňami. [↑](#footnote-ref-1)
2. § 4 ods. 2 písm. a) a § 8 ods. 8 zákona č. 7/2010 Z. z. o ochrane pred povodňami. [↑](#footnote-ref-2)